ddrg/super_eurlex huggingface dataset:
40.

be to, atkreipia dėmesį į įmonių perkėlimo – tiek Europos Sąjungos viduje, tiek ir už jos ribų – pavojų, kuris kyla regionams dėl pagalbos didelėms bendrovėms uždraudimo. Pastarosios, jei sumažėtų pagalbos lygis ir koeficientai, galėtų nuspręsti išsikelti iš 107 straipsnio 3 dalies c punkte nurodytų regionų į 107 straipsnio 3 dalies a punkte nurodytus regionus arba Europos Sąjungai nepriklausančias šalis;
13.

pabrėžia esminį regionų ir vietos dalyvių vaidmenį rengiant ir įgyvendinant energijos vartojimo efektyvumo programas. Būdamos vietos lygmeniu atsakingos už būsto, užimtumo, transporto ir mokymo politiką, vietos ir regionų valdžios institucijos palaiko ryšius su piliečiais ir visais vietos dalyviais ir gali parengti politiką, atitinkančią piliečių lūkesčius ir vietos bei regionų lygmeniu kylančius energijos vartojimo efektyvumo iššūkius ir yra palankiausioje padėtyje padėti keisti gyventojų energijos naudojimo įpročius atėjus mikrotermofikacijos, pažangiųjų elektros energijos tinklų technologijų ir kintančių kainų erai. Todėl Komitetas siūlo aktyviau įtraukti regionų ir vietos lygmens dalyvius numatant priemones, skatinančias a. valstybes nares rengiant nacionalinius planus vykdyti konsultavimosi procesą, į jį įtraukti regionų ir vietos lygmens dalyvius (principas „iš apačios į viršų“) ir taip parengti nacionalinio, regionų ir vietos lygmens tikslus ir priemones atitinkančius nacionalinius planus; b. regionų ir vietos valdžios institucijas parengti regionų ir vietos lygmens energijos vartojimo efektyvumo planus, kuriais būtų skatinama, pavyzdžiui, decentralizuota energijos gamyba, viešųjų pastatų renovavimo programos arba tvaraus vietos transporto planai. Be to, Komitetas primena europinės Merų pakto iniciatyvos ir Salų pakto iniciatyvos svarbą ir siūlo direktyvoje numatyti valstybių narių priemones šioms iniciatyvoms remti ir skatinti; c. regionų valdžios institucijas remti vietos lygmens dalyvius padedant jiems įgyti žinių ir nagrinėti galimybes ir kliūtis įdiegti energijos vartojimo efektyvumo priemones dedant pastangas didinti piliečių sąmoningumą ir remiant dalyvių vietos lygmens programas ir projektus bei jų mokymą; d. regionų ir vietos valdžios institucijas įdiegti energijos ir šiltnamio efektą sukeliančių dujų stebėsenos ir apskaitos mechanizmus (kai tokių nėra) siekiant padidinti politinių sprendimų poveikį; e. regionų valdžios institucijas remti arba stiprinti tarpregioninio bendradarbiavimo programas sudarant sąlygas perduoti energijos vartojimo efektyvumo srityje regionų sukauptą patirtį;
3.

tikisi, kad sanglaudos politika sulauks vis didesnio Europos piliečių pripažinimo ir domėjimosi, todėl ją reikėtų orientuoti į konkrečius ir kiekybiškai įvertinamus rezultatus, be to, būtina visiškai įdiegti atskaitomybės principą, vengti vieno visiems tinkančio požiūrio (angl. one size fits all) taikymo primetant iš anksto priimtus biurokratinius sprendimus, tačiau kartu suteikti galimybes įgyti patirties vietose ir šią politiką įgyvendinti atsižvelgiant į teritorijų ypatumus ir siekti naujojo Lisabonos sutartimi įteisinto politinio tikslo – teritorinės sanglaudos (2);
15.

pakartoja, kad politikos formavimo ir teisėkūros procese svarbus ir ex ante, ir ex post poveikio vertinimas, nors ir pritaria sustiprintam ex post vertinimo vaidmeniui;
27.

mano, kad reikėtų skatinti didesnę SKVN („saugomos kilmės vietos nuorodos“) ir SGN („saugomos geografinės nuorodos“) apsaugą PPO lygmeniu. Be to, derėtų skatinti sudaryti dvišalius susitarimus su įvairiomis ES nepriklausančiomis šalimis siekiant abipusio žemės ūkio produktų ženklinimo pripažinimo. Kadangi vis daugiau naujų prašymų suteikti SGN pateikiama iš trečiųjų šalių, Regionų komitetas siūlo apsvarstyti galimybę įsteigti Europos žemės ūkio produktų kokybės agentūrą. Produktai galėtų būti pripažįstami Europos Sąjungoje nepriklausomai nuo to, ar jie yra eksportuojami. Tarptautinės apsaugos pobūdis gali skirtis priklausomai nuo to, kokia yra produkto klastojimo rizika. Pvz., eksportuojamiems produktams, kurių klastojimo rizika yra didelė, reikės tarptautinės apsaugos, kurią teikia Pasaulinė prekybos organizacija (PPO). Mažesnę riziką keliantiems produktams, kurie parduodami vietos lygiu, gali būti taikoma paprastesnė procedūra – juos pripažintų valstybė narė, pranešdama apie tai Briuseliui (tai būtų panašu į dabartinę laikiną apsaugos tvarką), ir produktas būtų apsaugotas pagal Europos teisę. Be to, labai svarbu užtikrinti, kad geografinės nuorodos būtų saugomos visoje Europos Sąjungoje ir kad valstybės narės imtųsi veiksmų savo teritorijoje ir būtų atsakingos už oficialius veiksmus, jei produktai būtų klastojami arba užregistruoti produktai būtų imituojami. RK siūlo šiuo tikslu į Reglamento Nr. 51/06 13 straipsnį įtraukti specialią nuostatą. Komisija tarptautiniu lygiu ir ypač Europos Sąjungoje turėtų pasisakyti už oficialią apsaugą;
50.

pabrėžia, kad atsižvelgiant į didelę ES finansinę paramą Turkijai, kad ji galėtų spręsti milžiniško nelegalių migrantų srautų per jos teritoriją į ES padidėjimo problemą, prioritetu išlieka derybos dėl ES ir Turkijos readmisijos sutarties. Šios derybos turėtų būti atnaujintos nedelsiant, kad sutartį būtų galima sudaryti kiek galima greičiau. Be to, Komitetas mano, kad šiuo požiūriu labai svarbu tinkamai ir veiksmingai įgyvendinti dabartinius dvišalius susitarimus su valstybėmis narėmis;
4.

be to: — mažinti sunkumus kertant sienas, su kuriais susiduria tarptautinis geležinkelių transportas, nepriklausomai nuo to, ar šie sunkumai kyla dėl techninių problemų (skirtingų vėžių matmenų, skirtingos įtampos sistemos, skirtingų riedmenų patvirtinimo kriterijų ir kt.) ar administracinių kliūčių; — ilgainiui sukurti vien tik kroviniams skirtą tinklą, atsižvelgiant į tai, kad jam kurti reikės didelių sąnaudų, todėl reikėtų atlikti rimtą ekonominės naudos analizę; — plėtoti žaliuosius transporto koridorius, kurių pagrindinis tikslas — sutrumpinti vežimo laiką ir pagerinti paslaugos kokybę; — didelė geležinkelių ruožų dalis bendrai naudojama krovinių ir keleivių vežimui. Kartais tai gali riboti abiejų sistemų pajėgumus ir patikimumą ne tik tankiai gyvenamose vietovėse, bet ir tarpregioninio transporto srityje. Dažnai tarp šių sistemų kyla tam tikrų prieštaravimų, kurie stabdo labiau aplinką ir energiją tausojančio transporto sistemos vystymą. ES, bendradarbiaudama su valstybėmis narėmis, turėtų įvertinti tokius trūkumus ir padėti juos pašalinti siekiant kuo geriau panaudoti esamą ir būsimą geležinkelio infrastruktūrą. Ilgalaikėje perspektyvoje ES ir valstybės narės turėtų imtis veiksmų, kad pirmiausiai tose geležinkelio tinklo dalyse, kurios yra intensyviausiai naudojamos vežimui, būtų sukurti atskiri krovinių ir keleivių vežimo tinklai, jeigu nekyla kliūčių dėl laisvos žemės trūkumo; — geriau derinti įvairias transporto rūšis, kad sistema iš tikrųjų būtų veiksmingesnė; — išanalizuoti traukinių ir kelių transporto priemonių matmenis bei ilgį siekiant padidinti transporto veiksmingumą tuo pat metu tausojant aplinką;
3.

mano, kad plėtra reikalinga ES, šalims kandidatėms ir narystės ES siekiančioms šalims, kadangi suteikia ekonominio augimo galimybių, užtikrina galimybę naudotis gyvybiškai svarbiomis transporto ir energijos magistralėmis, be to, esama ir kitų strateginių priežasčių, nepamirštant bendrų ES vertybių – laisvės, demokratijos ir solidarumo; visų pirma, stojimo perspektyva yra gyvybiškai svarbi užtikrinant taiką ir stabilumą Vakarų Balkanuose. Vis dėlto yra susirūpinęs dėl to, kad kai kurios ES valstybės narės„pavargo nuo plėtros“, todėl mano, jog reikia daugiau informuoti visuomenę apie tolesnės plėtros galimybes ir iššūkius;
2.4.4

Be to, sanglaudos politika padėjo apibrėžti Europos Sąjungos vietos ir regionų bendradarbiavimo gaires, ypač įgyvendinant Interreg iniciatyvą, kuri padėjo įveikti pasienyje vykusius praeities nesutarimus ar šimtmečius trukusius pasidalijimus. Be to, gavus tarpregioninio bendradarbiavimo paramą, gerokai sustiprėjo vietos bendruomenių ir regionų, neturinčių bendros sienos, bendradarbiavimas ir šiuo metu jie gerokai prisideda kuriant naujas regionines strategijas.
EGF finansinė parama teikiama, kai dėl esminių struktūrinių pasaulio prekybos pokyčių patiriamas didelis ekonomikos sutrikdymas, ypač smarkiai auga importas į ES, laipsniškai mažėja ES rinkos dalis tam tikrame sektoriuje arba veikla perkeliama į trečiąsias šalis ir dėl šių priežasčių: a) įmonė atleidžia mažiausiai 1 000 darbuotojų, įskaitant darbuotojus, atleistus tiekėjų ar tolesnės gamybos grandies įmonėse, regione, kuriame pagal NUTS III lygį nedarbas yra didesnis nei ES ar šalies vidurkis; arba b) per šešių mėnesių laikotarpį įmonė ar kelios įmonės kuriame nors sektoriuje mažindamos darbo vietas atleidžia mažiausiai 1 000 darbuotojų sektoriuje, kuris pagal NACE 2 lygį sudaro mažiausiai 1 % regioninio užimtumo pagal NUTS II lygį.

EGF finansinė parama teikiama, kai dėl esminių struktūrinių pasaulio prekybos pokyčių patiriamas didelis ekonomikos sutrikdymas, ypač smarkiai auga importas į ES, laipsniškai mažėja ES rinkos dalis tam tikrame sektoriuje arba veikla perkeliama į trečiąsias šalis ir dėl šių priežasčių: a) įmonė atleidžia mažiausiai 1 000 500 darbuotojų, įskaitant darbuotojus, atleistus tiekėjų ar tolesnės gamybos grandies įmonėse, regione, kuriame pagal NUTS III lygį nedarbas yra didesnis nei ES ar šalies vidurkis; arba b) per 12 6 mėnesių laikotarpį įmonė ar kelios įmonės kuriame nors sektoriuje mažindamos darbo vietas atleidžia mažiausiai 1 000 500 darbuotojų sektoriuje, kuris pagal NACE 2 lygį sudaro mažiausiai 1 % regioninio užimtumo arba kuriame pagal NUTS II lygį regioninis užimtumas per tą patį laikotarpį sumažėjo mažiausiai 10 %.sudaro mažiausiai 1 % regioninio užimtumo pagal NUTS II lygį. c) jeigu nesilaikoma a ir b punktuose nurodytų kiekybinių kriterijų, Komisija išimtinėmis ir tinkamai pagrįstomis aplinkybėmis gali nuspręsti, kad valstybė narė gali prašyti EGF lėšų.
25.

Be to, plėtra dažnai priklauso nuo mažųjų ir vidutinių įmonių, kurių darbuotojai dažnai nebūna įgiję aukštojo mokslo. Šioje srityje mokymo ir lavinimo tradicijos skiriasi. Dėl to, labai svarbu remti plėtros programą darbuotojams, turintiems pradinio arba vidurinio mokslo poreikius. Labai svarbu mokymo ir įgūdžių ugdymo programas parengti taip, kad jos pasiektų tuos asmenis, kurie dirba mažose ir vidutinėse firmose.
7.

patvirtina, kad sanglaudos politikos regioninis matmuo, – turint omenyje harmoningą Sąjungos kaip visumos raidą per socialinės ir ekonominės sanglaudos stiprinimą, kaip numatyta Europos Bendrijos sutarties 158 straipsnyje, – šiandien yra aktualus labiau nei bet kada; be to, RK primena kaip svarbu yra, kad priimant politinius sprendimus tiek bendrijoje, tiek atskirose valstybėse būtų atsižvelgta į regioninį matmenį;
4)

Kadangi naujo ex ante politikos stebėsenos mechanizmo, kuris pirmą kartą per visą Europos integracijos istoriją susieja nacionalinius parlamentus, o kur taikytina – įstatymų leidžiamąsias galias turinčius regioninis parlamentus – su Europos įstatymų leidybos procesu, ir Regionų komiteto įtraukimas į ex post priežiūrą, yra esminė Protokolo dėl subsidiarumo ir proporcingumo principų taikymo naujovė;
29.

pabrėžia, kad šis konfliktas neišvengiamai turės rimtų pasekmių ES žemės ūkio maisto produktų sektoriui, kuriam reikės papildomos paramos; šiuo tikslu pabrėžia, kad ES turi sustiprinti savo įsipareigojimą diegti tvarias maisto sistemas , kartu visiems užtikrinant kokybiškų maisto produktų įperkamumą. Konkrečiai kalbant, ES privalo didinti apsirūpinimo maistu saugumą mažindama priklausomybę nuo pagrindinių importuojamų žemės ūkio produktų ir žaliavų. Be to, visų ES valstybių narių vartotojai susidurs su gerokai išaugusiomis maisto ir energijos kainomis, o dėl to Europos Sąjungoje gali padidėti skurdo lygis;
Tvarkant didžiuosius duomenis, reikia visada laikytis žmogaus teisių, kaip nustatyta Europos Sąjungos pagrindinių teisių chartijos ( 10 ) 21 straipsnyje, ypač tais atvejais, kai sprendimų priėmimo procese naudojami algoritmai. ES įsikūrę debesijos paslaugų teikėjai užima tik nedidelę dalį tarptautinės rinkos, kurioje daugiausia dominuoja JAV įmonės. Dėl to ES atsiduria nepalankioje padėtyje ir ribojamos investavimo galimybės duomenų tvarkymo rinkoje. Be to, tai trukdo didelių bendrovių konkurencingumui, jų galimybėms augti ir užimti rinkas, o MVĮ – plėstis. Komitetas palankiai vertina Europos Komisijos komunikatą „Naujiems iššūkiams tinkama konkurencijos politika“ ( 11 ) ir pabrėžia skaitmeninės pertvarkos svarbą performuojant būsimą ES konkurencijos sistemą.
3.3.

Tuo atveju, kai yra sistemingų teisinės valstybės principo taikymo valstybėse narėse trūkumų, kuriais taip pat daroma žala ES biudžetui, visų pirma Komisija turi kuo greičiau imtis skubių veiksmų. Tik tokiu būdu galima užtikrinti, kad trūkumai būtų kuo greičiau nustatyti ir ištaisyti. Be to, pažeidimų atveju turi būti taikomos atgrasančios sankcijos, nes kitose srityse, pvz., siekdama įgyvendinti konkurencijos taisykles, Komisija skiria reikšmingas pinigines baudas, kad užtikrintų ES teisės taikymą. Atsižvelgiant į tai, kad teisinės valstybės principo taikymas ir ES biudžeto apsauga yra labai svarbūs aspektai, šiose srityse Komisija ir Taryba taip pat turi taikyti griežtas ir atgrasančias sankcijas. Jei Reglamentas būtų iš dalies keičiamas, jame taip pat turėtų būti aiškiai nustatytos tai reglamentuojančios nuostatos. Be to, EESRK ragina Komisiją ir Tarybą glaudžiai derinti veiksmus su Europos Parlamentu ir suteikti jam tokias pat procesines teises kaip Tarybai, jei ateityje Reglamentas būtų iš dalies keičiamas.
Neaktyvūs gyventojai nėra tradicinė VUT tikslinė grupė, nors didelė neaktyvių gyventojų dalis nori dirbti. Europos VUT tinklas paskelbė tyrimą „VUT vaidmuo siekiant padėti neaktyviems gyventojams“ (angl. The role of PES in outreach to the inactive population ), kuriame apžvelgiamos pagalbos neaktyviems gyventojams priemonės, ypač atsižvelgiant į VUT vaidmenį. EESRK ragina Komisiją ir valstybes nares pertvarkyti šiai gyventojų grupei skirtą aktyvinimo politiką.
4.3.1.

Šiuo nuolatiniu taikos keliu iš Šiaurės Airijos į Nikosiją einantys žmonės iš visų visuomenės sluoksnių bus skatinami tiek fiziškai, tiek mintimis stengtis užmegzti naujus draugystės ryšius ir susitikti su kitais konfliktus išgyvenusiais žmonėmis, norinčiais pasidalyti savo patirtimi. Šis kultūrinis maršrutas nusidrieks 5 000 km per Europą sekant piligrimo Columbanus pėdomis, tačiau jis apims ne tik piligrimo nueitą kelią nuo Airijos iki Italijos, bet ir nuo karo ir konfliktų stipriai nukentėjusias vietas, pavyzdžiui, Vakarų frontą, Pietų Tirolį ir Balkanus, pakeliui sujungdamas žmones ir vietas. Keliautojai išgirs istorijų apie išliekančius konflikto padarinius ir svarbiausia – apie taikos kūrimo mechanizmus. Be to, Baltojo balandžio kelyje bus įsteigti mokymosi centrai ir jis išsišakos į Šiaurės, Rytų, Vidurio ir Pietų Europą, kad keliautojai galėtų pasirinkti tokį maršrutą, kuris apimtų visas jų norimas aplankyti vietas. Baltojo balandžio kelias paskatintų šias „šakas“plėstis tiek ES viduje, tiek už jos ribų, pripažįstant ne tik fizinius kelius, bet ir kultūrinius ryšius, pavyzdžiui, su Škotija ir ypač Ajona, ir taikos stiprinimo ryšius su tokiomis vietomis kaip Ukraina ir Artimieji Rytai. Taip pat būtų galima rasti būdų, kaip prisijungti prie kitų jau įsitvirtinusių maršrutų, pvz., Jokūbo kelio (Camino de Santiago).
1.1.

EESRK mano, kad abiem šalims būtų labai naudinga užbaigti jau per ilgai trunkančias derybas ir sudaryti tinkamą ES ir Mercosur šalių asociacijos susitarimą. Asociacijos susitarimo pasirašymas visų pirma būtų labai naudingas pačiai ES, ypač vidutinės trukmės ir ilguoju laikotarpiu, visų pirma dėl to, kad ji patektų į beveik 300 mln. gyventojų turinčią rinką. Be to, Mercosur šalys galėtų įvairinti savo ekonomiką ir suteikti pridėtinės vertės savo eksportui, taip pat patekti į 500 mln. gyventojų turinčią rinką. Asociacijos susitarimas iš esmės turėtų būti pasiektas plėtojant skaidrų dalyvaujamąjį dialogą.
3.3.

Per tą patį laikotarpį buvo taikoma palyginti daug politikos priemonių, kurių naudos gavėjų skaičius labai skiriasi – nuo 1 iki 8 000–9 000. Akivaizdu, kad neefektyvu kurti priemones, kurios tinka labai mažam naudos gavėjų skaičiui. Todėl kyla klausimas, ar verta kurti tiek daug priemonių. Be to, reikia kelti klausimą dėl jų efektyvumo ir veiksmingumo ir palyginti joms kurti reikalingus žmogiškuosius ir finansinius išteklius su gauta nauda (jei tokia yra). Tuo pat metu atlikus konkrečių atvejų tyrimus buvo atkreiptas dėmesys į saviatrankos ar „švelnaus nusitaikymo“ procesą, kai tam tikra grupė paramos gavėjų (paprastai pasižyminčių didesniais lėšų panaudojimo pajėgumais) numatoma jau kuriant atitinkamą politikos priemonę.
4.3.

ES privalo įvertinti savo politikos priemones bei veiklą ir nuspręsti, kaip galima geriausiai prisidėti prie DVT įgyvendinimo, be kita ko, vykdant prekybą. Esame susirūpinę dėl to, jog dažnai susidaro įspūdis, kad ES labiau linkusi demonstruoti, kaip dabartinės jos politikos priemonės atitinka DVT uždavinius ir su jais sutampa, o ne siekti kuo didesnės sinergijos pritaikant tokias politikos priemones bei veiklą. Be to, dar turime įsitikinti, kad Komisijos parengtas dokumentas visapusiškai atspindi bendrą įvairių generalinių direktoratų požiūrį į pagrindinius klausimus. Tikslingiau sutelkus dėmesį į DVT įgyvendinimą, įskaitant prekybos politiką, būtų pasiekta geresnių rezultatų.
5.4.

ES gamintojai nebėra atskirti nuo pasaulinės rinkos ir jos didesnio kainų svyravimo. Be to, žemės ūkis priklauso nuo ekstremalių gamtos reiškinių, taip pat dėl didesnio prekių ir asmenų judumo atsiranda daugiau sveikatos problemų (pandemijų), o dėl to patiriama didelių gamybos nuostolių. BŽŪP turėtų numatyti konkrečias priemones, kurios padėtų žemės ūkio sektoriuje valdyti ir mažinti šių rūšių riziką.
—

finansinės priemonės geriau pritaikytos prie MVĮ tiesioginio apyvartinio kapitalo poreikio. Gaila, tačiau tik labai nedidelė dalis MVĮ yra informuotos apie jas, jų paraiškoms retai būna taikomas specialus požiūris, o dotacijų skyrimas itin priklauso nuo veiksmingo finansų įstaigų, tarpininkų ir galutinių gavėjo veiksmingo bendradarbiavimo; be to, trūksta duomenų ir analizės apie jų realų poveikį; didesnis papildomumas ir sąveika tarp dabartinių priemonių ir regioninio, valstybinio ir viršvalstybinio lygmens subjektų, be kita ko, skatinant veiksmingesnes finansines priemones, pvz., priešpriešines garantijas;
2.6.

Šiandien aukštasis mokslas turėtų būti lengvai prieinamas visiems gabiems žmonėms. Didėjantis prieinamumo ir socialinės bei ekonominės padėties sąryšis kelia pavojų lygybės principui. Be to, kai kuriose šalyse aukštasis išsilavinimas jokiu būdu neužtikrina saugios darbo vietos. Per krizę aukštąjį išsilavinimą įgijęs jaunimas nėra apsaugotas nuo nedarbo.
3.18

Naujoji IRT prietaikų banga yra savaeigis procesas: paslaugos kuria paslaugas ir todėl jų svarba visai ekonomikai neproporcingai didėja. Jos skatina našumą ir daro skersinį poveikį visai ekonomikai, dėl to atsiranda naujų derinių. Be to, jos suteiks dar didesnį stimulą globalizacijai.
1.13.

Be to, EESRK pabrėžia, jog nepaisant to, kad skaitmeninis pasaulis sparčiai keičiasi ir gali būti laikomas sektoriui kylančiu iššūkiu, jis kino pramonei taip pat atveria daugybę įvairių galimybių (įskaitant palydovinio ryšio perspektyvą, numatomą ES planuose 2020 m.).
2.2.2

Tarptautinės laivų savininkų ir jūrininkų asociacijos (pavyzdžiui, Tarptautiniai laivybos rūmai [ICS], Europos bendrijos laivų savininkų asociacija [ECSA], Europos transporto darbuotojų federacija [ETF], Azijos laivų savininkų forumas [ASF], SOS „gelbėkite mūsų jūrininkus“ grupė, vienijanti 31 tarptautinę jūrų pramonės organizaciją), suvienijo pastangas, siekdamos didinti informuotumą apie piratavimo žmogiškąją ir ekonominę kainą per žiniasklaidą arba tiesiogiai kreipdamosi į aukščiausio lygio politikus ir pramonės atstovus. Azijos jūrininkų forumas (ASF) (2012 m. gegužės 24 d.) atskleidė, kad per pastaruosius 7 metus dėl piratų veiksmų žuvo 62 jūrininkai, 4 000 buvo laikomi įkaitais maždaug dviejuose šimtuose Somalio piratų užgrobtų laivų. Pirmą kartą per pastaruosius penkerius metus (2007-2012 m.) sumažėjo piratų išpuolių Indijos vandenyne skaičius, tačiau nužudytų jūrininkų skaičius per paskutinius dvejus metus išaugo tris kartus (Sultonas Ahmed bin Sulayem, DP World bendrovės valdybos pirmininkas, 2012 m. birželio 30 d). Taigi, nusiraminti negalime.
4.6

Be to, pastangos „subalansuoti“ ekonominės veiklos geografinį paskirstymą investuojant į nepalankiausiose sąlygas esančius regionus gali duoti pernelyg „primestų“, tų vietovių realių galimybių neatitinkančių rezultatų, taip užkirsti kelią 107 straipsnio 3 dalies c punkto nuostatas atitinkančių vietovių veiksmingoms grupėms ir suteikti galimybę pasinaudoti parama „vietos subsidijų medžiotojams“ regionuose, atitinkančiuose 107 straipsnio 3 dalies a punkto nuostatas. Iš anksto ir nelanksčiai nustatant nepalankiose sąlygose esančius regionus, sukuriama nepalanki terpė konkurencingumui ir inovacijoms, trukdoma plėtoti inovacijų grupes, kurios pagal strategiją „Europa 2020“ yra svarbiausi pažangiosios specializacijos strategijos regionų augimui skatinti veiksniai ir kurias Europos Komisija skatina remti ir plėtoti, o šių grupių „kūrimo parama turi būti sutelkta į santykinio pranašumo sritis (12)“, t. y. ekonomikos sektorius, kuriuose ekonominio efektyvumo požiūriu parama gali būti naudingiausia.
3.1.4

Duomenys apie per metus veiklą pradėjusių naujų verslininkų skaičių taip pat rodo, kad migrantai dažniau imasi verslo nei vietiniai. Per 1998–2008 m. laikotarpį vidutinis naujų verslininkų migrantų skaičius per metus padvigubėjo Vokietijoje (iki daugiau nei 100 000 per metus) ir Jungtinėje Karalystėje (iki beveik 90 000 per metus). Ispanijoje vidutinis skaičius per metus padidėjo 6 kartus (iki daugiau nei 75 000 per metus), Italijoje – 8 kartus (iki 46 000). Prancūzijoje per tą patį laikotarpį šis skaičius padidėjo tik truputį (iki 35 000) (8).
1.2

EESRK ragina Europos Vadovų Tarybos, Europos Komisijos ir Europos Parlamento pirmininkus 2013 m. gruodžio mėn. surengti antrą neįgaliųjų padėties vertinimo posėdį (angl. State of the Union on Disability). Jis būtų organizuojamas kartu su Europos neįgaliųjų forumu ir jame būtų peržiūrimas Konvencijos įgyvendinimas.
3.15

Tarptautinė neįgaliųjų organizacija Handicap International paskelbė konkursą ne pelno organizacijoms įtraukti neįgaliuosius į savo veiklą. Tunisas ir Jordanija buvo įtrauktos į Jungtinių Tautų vystymosi programą (JTVP). Jordanijoje partnerystei su JTVP buvo suskurta organizacija žmonėms su fizine negalia (angl. Al Hussein Society for the Habilitation and Rehabilitation of the Physically Challenged). Jos tikslas – įrengti IT patalpas, kuriose būtų įdiegtos specialios kompiuterių programos, be kita ko, grafika paremtos prietaikos, rengti neįgaliesiems pritaikytus IT kursus ir taip suteikti jiems galimybę pasinaudoti informacinėmis technologijomis.
3.5

Šiauriniams regionams būdinga ledynmečio laikotarpiu susiformavusi kalnuota ir išraižyta paviršiaus struktūra, joje vyrauja nedideli miškai, pelkės ir kitos natūralios aplinkos formacijos. Todėl ariamos žemės plotai yra nedideli ir išsimėtę. Pasitaiko tokių sričių, kuriose vidutinis ūkio laukų dydis nesiekia nė 1 hektaro, be to, laukai gerokai nutolę nuo ūkio ir apsupti miškų. Dėl to neįmanoma naudoti didesnių ir našesnių mašinų, kartu padidėja ūkio gamybos ir transporto (ūkio viduje) išlaidos. Tokio pobūdžio gamtos nulemtų trūkumų negalima kompensuoti imantis auginti alternatyvius pasėlius arba kitaip racionalizuojant žemės ūkio gamybą. Todėl turi būti taikomi papildomi kriterijai, skirti atsižvelgti į miškingų vietovių trūkumus, nulemtus pačios gamtos. Vienas iš kriterijų galėtų būti vienam hektarui ploto tenkantis pasėlių kiekis. Kita priemonė, skirta mažiau palankioms ūkininkauti vietovėms – kompensuoti ūkiams tenkančias papildomas transporto išlaidas.